**Протокол**

от заседание на временната комисия за „Избор на съдебни заседатели за Окръжен съд-Силистра”

създадена с Решение № 242 по Протокол № 37 от 29.04.2022 год. на Общински съвет Кайнарджа

Днес, 05.08.2022 год. от 14.00 часа в Общински съвет Кайнарджа, на основание чл.68а, ал.1,вр.чл.68а, ал.3 от Закона за съдебната власт и чл.27, ал.2, от Правилника за организацията и дейността на Общински съвет Кайнарджа, създадена с Решение № 242 по Протокол № 37 от 29.04.2022 год. на Общински съвет Кайнарджа, в състав:

1. Председател: Румяна Стефанова Върбанова- общински съветник;
2. Член: Добромир Добрев Ковачев- общински съветник;
3. Член: Сунай Невзатов Исмаилов – общински съветник

**Присъстваха всички членове на временната комисия.**

Съобразявайки се с разпоредбата на чл.68а, ал.3 от Закона за съдебната власт, комисията се събра с цел провеждане на изслушване на допуснатите кандидати за съдебни заседатели към Окръжен съд- Силистра.

Членовете на комисията поканиха присъстващите кандидати за съдебни заседатели в заседателната зала на Общински съвет Кайнарджа. Председателят на комисията Румяна Стефанова Върбанова, откри заседанието запознавайки присъстващите кандидати с членовете на комисията и начина на протичане на самото изслушване.

Уточнено бе, че изслушването ще се проведе по азбучен ред на явилите се кандидати, както следва:

1. Бейдже Бейджет Илми
2. Йордан Милков Йорданов

Председателят на комисията запозна членове й, че в срока по чл.68а, ал.2 от Закона за съдебната власт юридически лица с нестопанска цел, определени за извършване на общественополезна дейност, не са представили на Общинския съвет становища за кандидатите, включващи и въпроси, които да им бъдат поставяни.

По време на изслушването кандидатите се представиха пред комисията. Отговаряха на въпроси свързани с дейността на съдебните заседатели-като мандатност, времева ангажираност, познания във връзка с организацията на работата на Окръжен съд-Силистра.

Комисията констатира, че кандидатите за съдебни заседатели към Окръжен съд- Силистра са мотивирани и подготвени за да изпълняват функциите на „съдебен заседател”.

Комисията възложи на председателя й, да изготви докладна записка и в законоустановения срок да я внесе за разглеждане на предстоящото заседание на Общински съвет Кайнарджа.

Подписи:

1.Председател: Румяна Стефанова Върбанова ……………………………. 2. Член: Добромир Добрев Ковачев …………………………….

3.Член: Сунай Невзатов Исмаилов …………………………….